CELEX: 62018CN0540
Language: mt
Date: 2018-08-17 00:00:00
Title: Kawża C-540/18 P: Appell ippreżentat fis-17 ta’ Awwissu 2018 minn HX mis-sentenza mogħtija mill-Qorti Ġenerali fid-19 ta’ Ġunju 2018 fil-Kawża T-408/16, HX vs Il-Kunsill tal-Unjoni Ewropea

12.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 408/41
            
         
      Appell ippreżentat fis-17 ta’ Awwissu 2018 minn HX mis-sentenza mogħtija mill-Qorti Ġenerali fid-19 ta’ Ġunju 2018 fil-Kawża T-408/16, HX vs Il-Kunsill tal-Unjoni Ewropea
      (Kawża C-540/18 P)
      (2018/C 408/54)
      Lingwa tal-kawża: il-Bulgaru
      
         Partijiet
      
      
         Appellant: HX (rappreżentant: S. Koev, advokat)
      
         Parti oħra fil-proċedura: Il-Kunsill tal-Unjoni Ewropea
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tikkonstata li dan l-appell huwa ammissibbli u fondat fl-intier tiegħu u li l-aggravji kollha invokati f’dan l-appell huma fondati;
               
            
                  —
               
               
                  tiddeċiedi li s-sentenza appellata tal-Qorti Ġenerali tista’ tiġi annullata fl-intier tagħha;
               
            
                  —
               
               
                  tannulla s-sentenza tal-Qorti Ġenerali tal-Unjoni Ewropea (Il-Ħames Awla) tad-19 ta’ Ġunju 2018 fil-Kawża T-408/16, HX vs Il-Kunsill tal-Unjoni Ewropea;
               
            
                  —
               
               
                  tanulla parzjalment, sa fejn jikkonċernaw lil HX, id-Deċiżjoni (PESK) 2016/850 li temenda d-Deċiżjoni 2013/255 (ĠU 2016, L 141, p. 125), ir-Regolament ta’ Implimentazzjoni (UE) 2016/840 li jimplimenta r-Regolament Nru 36/2012 (ĠU 2016, L 141, p. 30), id-Deċiżjoni (PESK) 2017/917 li temenda d-Deċiżjoni 2013/255 (ĠU 2017, L 139, p. 62), u r-Regolament ta’ Implimentazzjoni (UE) 2017/907 li jimplimenta r-Regolament Nru 36/2012 (ĠU 2017, L 139, p. 15 u rettifika fil-ĠU 2017, L 146, p. 159);
               
            
                  —
               
               
                  tikkundanna lill-Kunsill tal-Unjoni Ewropea jħallas lill-appellant l-ispejjeż legali kollha, kif ukoll l-ispejjeż, l-onorarji eċċ. marbuta mar-rappreżentanza legali tiegħu.
               
            
         Aggravji u argumenti prinċipali
      
      
                  1.
               
               
                  Il-Qorti Ġenerali wettqet żball ta’ liġi, fil-forma ta’ ksur tad-dritt tal-Unjoni, sa fejn iddeċidiet li l-Kunsill applika b’mod legali l-preżunzjoni ta’ negozjant prominenti li jopera fis-Sirja, meta skont l-appellant din il-preżunzjoni ma għandha ebda bażi legali u ma hijiex proporzjonata mal-għan leġittimu segwit.
               
            
                  2.
               
               
                  Żball ta’ liġi, fil-forma ta’ ksur tar-regoli dwar il-produzzjoni tal-provi, sa fejn ma hemm ebda provi li jiġġustifikaw l-applikazzjoni tal-preżunzjoni u li jeskludu l-applikazzjoni tal-Artikolu 27(3) u tal-Artikolu 28(3) tad-Deċiżjoni 2013/255, kif emendata bid-Deċiżjoni 2015/1836.
               
            
                  3.
               
               
                  Żball ta’ liġi, fil-forma ta’ ksur tad-dritt proċedurali li jippreġudika l-interessi tal-appellant, sa fejn ma ttieħdux inkunsiderazzjoni provi ġodda li ġew prodotti skont l-Artikolu 85(3) tar-Regoli tal-Proċedura tal-Qorti Ġenerali.